1. **pielikums**

**TEHNISKĀ SPECIFIKĀCIJA**

**CENU APTAUJĀ**

**“Koku celmu un sakņu frēzēšana”**

identifikācijas Nr. **BAP/2-1/2025/53**

**Pakalpojumu izpildes prasības**

1. Izpildītājs Pakalpojumu veic atbilstoši Tehniskās specifikācijas prasībām, ievērojot Latvijas Republikā spēkā esošos normatīvos aktus.
2. Izpildītājs Pakalpojumu veic ar savu darbaspēku, inventāru un mehānismiem, nodrošinot visus resursus, tai skaitā tehnikas vienības transportēšanu un degvielu, kas nepieciešami kvalitatīvai Pakalpojuma izpildei.
3. Koku celmu un sakņu frēzēšana jāveic ne seklāk par 10 cm, skaitot no zemes virsmas.
4. Koksnei jābūt safrēzētai tā, lai uz zemes virsmas ir pēc iespējams smalkāka mulča.
5. Pakalpojuma mērķis – veikt kopšanas darbus, iegūt estētiski tīkamu, drošu un sakoptu vidi.
6. Pēc celmu frēzēšanas veic vietas sakopšanu bez papildus samaksas. Darba rezultātā iegūtā koksne jāutilizē.
7. Pakalpojuma vides aizsardzības prasības – jāveic koku stumbra daļas, ja tāda ir saglabājusies nozāģēšana un koku celmu frēzēšana, ievērojot attiecīgās koku sugas agrotehniskās prasības.
8. Darbavietā nav pieļaujama vides piesārņošana ar izlietu degvielu, eļļām vai citām vielām.
9. Darbi jāveic ievērojot darba un tehnikas drošības pasākumus, nebojājot apkārtējās ēkas, būves, aprīkojumus, labiekārtojuma elementus, apstādījumus, apstādījumus vai tehniku, inženierkomunikāciju tīklus u.c. Darba veikšanai jānodrošina nepieciešamo drošības līdzekļu ievērošana – zāģēšanas un frēzēšanas vieta jāierobežo ar aizsarglentām vai barjerām atbilstoši normatīvajiem aktiem. Darba procesā nedrīkst nepamatoti un neatbilstoši apgrūtināt satiksmi vai traucēt gājēju plūsmu.
10. Izpildītājs ir atbildīgs par darbavietas sakārtošanu. Izpildītājs veic darba gaitā radušos zāģmateriālu, kokmateriālu, koku un zaru utilizāciju, darba vietā saslaukāmas skaidas un salasāmi sīkie zari. Darba vieta jāsakārto 4 (četru) stundu laikā, pēc koku celmu frēzēšanas darbu pabeigšanas.
11. Par Pakalpojuma izpildes laikā nodarītiem zaudējumiem trešajām personām atbild Izpildītājs.
12. Izpildītāja pienākums ir:
	1. Darbus uzsākt ne vēlāk kā divu darba dienu laikā no Pasūtītāja telefoniska un/vai rakstiska (e-pasta) pieprasījuma saņemšanas brīža un iepriekš veicamo darbu apjoma saskaņošanas.
	2. Izpildīt darbu noteiktā, iepriekš saskaņotā laikā un apjomā. Darbi veicami darbadienās no plkst.8.00 līdz 16.30.
	3. Izpildītājam jāspēj nodrošināt vienā darbadienā vismaz 3 (trīs) celmu safrēzēšanu diametrā līdz 80 cm vai vismaz 1 (viena) celma safrēzēšanu diametrā lielāku par 81 cm un darba vietas sakopšanu.
	4. Informēt Pasūtītāju, kad ir izpildīts darba uzdevums un, ja darba uzdevumus nav iespējams izpildīt noteiktajā laikā un apjomā.
	5. Izpildīt darba uzdevumus, ievērojot Pasūtītāja iepriekš norādītās prasības.
	6. Cenā iekļaut visas izmaksas, tai skaitā izmaksas, kas saistītas ar tehnikas nogādāšanu līdz objektam.
13. Darba izpildes vieta ir Bauska, Bauskas novads:
	1. Karpa dārzs – 4 celmi;
	2. Mēmeles ielas ābeļdārzs – 3 celmi;
	3. Bauskas pilsētas ielas – 14 celmi;
	4. Brīvības bulvāra parks – 5 celmi;
	5. Bauskas pilsētas vecie kapi – 6 celmi;
	6. Bauskas pilsētas jaunie kapi – 6 celmi;
	7. Bauskas pilsētas Šarlotes kapi – 2 celmi;
	8. Bauskas apvienības pārvaldes teritorijā pēc nepieciešamības līguma termiņa darbības laikā.
14. Pirms piedāvājuma iesniegšanas Pretendents apseko teritoriju, lai piedāvājumā iekļautu visas paredzamās izmaksas. Teritorijas apsekošanu saskaņo ar Nolikumā norādīto kontaktpersonu.

Bauskas novada pašvaldības iestāde

“Bauskas apvienības pārvalde” vadītājas vietniece D.Šķiliņa